**PRIJAVE za upis na diplomske studije u akad. god. 2017./18.**

**obavljat će se online putem NISpDS**

Kandidati koji su završili preddiplomski studijski program i posjeduju OIB nisu dužni dostaviti dokumentaciju *Središnjem prijavnom uredu* jer će se njihovi osobni podaci i podaci o završenom preddiplomskom studiju informatički razmijeniti s ISVU sustavom. Oni se prijavljuju sami putem NISpDS sustava: <https://www.studij.hr/>

Prijava se vrši sa AAI računom ili putem servisa e-Građanin jednom, od na listi ponuđenih vjerodajnica (korisnički podaci). Ako kandidat ne posjeduje niti jednu od vjerodajnica navedneih na listi, moguće ju je zatražiti na označenim šalterima u nekoj od FINA poslovnica.

Kandidati za jds Arheologija (redovni), jds Informacijske znanosti (izvanredni), jds Novinarstvo i odnosi s javnostima (redovni i izvanredni), jds Poduzetništvo u kulturi i turizmu (redovni i izvanredni), jds Održivo upravljanje vodenim ekosustavima (izvanredni) i oni koji su maturirali prije 2010. ne prijavljuju se putem NISpDS sustava, već predaju prijave osobno u tajništvima nadležnih odjela ili preporučenom poštom (najmanje tri dana prije isteka roka).  
  
Iznimka su kandidati koji su studirali prije uvođenja ISVU sustava (tu se misli na kandidate koji su maturirali prije 2010.) Ako se podaci o studiranju nisu vodili kroz ISVU sustav, kandidati su dužni *Središnjem prijavnom uredu* dostaviti potrebnu dokumentaciju za prijavu na diplomske studijske programe uz online prijavu.

Ovjerene preslike (kod javnog bilježnika ili na visokom učilištu) sljedećih dokumenata šalju se na adresu Agencija za znanost i visoko obrazovanje, Središnji prijavni ured, Donje Svetice 38/5, 10000 Zagreb, isključivo preporučenom poštom do 12. 9. (na taj datum mogu biti i poslani dokumenti):

- diploma/svjedodžba o završenom odgovarajućem preddiplomskom studiju (ili potvrda o završetku preddiplomskog studija)

- dopunska isprava o studiju kojom se potvrđuje koje je ispite i s kojom ocjenom kandidat položio ili prijepis ocjena za kandidate koji nisu završili studij prema Bolonjskom procesu  
  
- potvrde o položenom razlikovnom programu ili odgovarajućem programu cjeloživotnog obrazovanja za kandidate koji su završili neistovrsan preddiplomski studij.

Iznimka su također svi studenti u **statusu S** koje se vode u Pakelu (stari S status). Oni se također sami prijavljuju putem NISpDS sustava, ali moraju osobno poslati dokumente na gore navedenu adresu do **12. 9. 2017.** (na taj datum dokumenti mogu biti i poslani).

Ako su završili preddiplomski studij, šalju gore navedene dokumente.

Ako nisu još završili preddiplomski studij, šalju samo original prijepis ocjena kojeg imaju, a ocjene iz predmeta koje kasnije polože naknadno će se evidentirati i proslijediti Središnjem prijavnom uredu. kolegica Paula Bajlo Kalmeta, odnosno ona će ih poslati Središnjem prijavnom uredu.

**Prijave za razredbeni postupak** (ako ga ima) su od 11. 9. do 15. 9. (za jednopredmetne u tajništvima odjela, a za dvopredmetne u referadi) osim za izvanredni studij Informacijskih znanosti i Međunarodni združeni studij kulturne sociologije.

**OBAVIJEST za studente preddiplomskih studija u statusu S (stari S status)**

**koji se prijavljuju na 1. godinu diplomskih studija putem NISpDS sustava**

**u akad. god. 2017./2018.**

Molimo sve studente preddiplomskog studija u statusu S koji će se u ak. god. 2017./2018. prijaviti na diplomski studij putem NISpDS sustava (<https://www.studij.hr/>), a imaju obranu završnog rada/ispita do 25. rujna 2017., da dostave kopiju indeksa u Odjelno tajništvo najkasnije do 5. rujna 2017. radi kontrole položenih predmeta  jer do 12. rujna 2017. trebaju poslati prijepis ocjena u Središnji prijavni ured u na adresu: Agencija za znanost i visoko obrazovanje, Središnji prijavni ured, Donje Svetice 38/5, 10000 Zagreb (isključivo preporučenom poštom).

Studenti u statusu S koji su završili preddiplomski studij i koji će se prijaviti na diplomski studij putem NISpDS sustava na gore navedenu adresu šalju ove dokumente:

- diploma/svjedodžba o završenom odgovarajućem preddiplomskom studiju (ili potvrda o završetku preddiplomskog studija)  
  
- dopunska isprava o studiju kojom se potvrđuje koje je ispite i s kojom ocjenom kandidat položio ili prijepis ocjena   
  
- potvrde o položenom razlikovnom programu ili odgovarajućem programu cjeloživotnog obrazovanja za kandidate koji su završili neistovrstan preddiplomski studij

Više informacija o prijavama i upisima možete vidjeti na <https://www.studij.hr/> i <http://www.unizd.hr/upisi-na-sveuciliste/diplomski/2017-18/upisi-u-prvu-godinu>

**PRIJAVE ZA 1. GODINU DIPLOMSKIH STUDIJA 2017./2018.**

**KALENDAR**

Srpanj

**03.07.**

* u 10:00 početak prijava studijskih programa

Kolovoz

* prijave su u tijeku

Rujan

**12.09.**

* zadnji dan za slanje dokumentacije Središnjem prijavnom uredu

**15.09.**

* u 23:59 - zadnji dan za prijavu neistovrsnih studija

**29.09.**

* u 12:00 - zadnji dan za unos rezultata dodatne provjere, posebnih postignuća i evidentiranje neistovrsnih

**29.09.**

* u 12:00 - završetak prijava na studijske programe
* u 22:00 - zadnje prebacivanje podataka o studentima iz ISVU-a

Listopad

**01.10.**

* u 14:00 - objava konačne rang-liste

**od 02.10.**

* upisi na visoka učilišta

**05.10.**

* objava nove rang-liste kandidata ispod crte